b"\n_START_ARTICLE_\nThe Dubliners\n_START_PARAGRAPH_\nThe Dubliners je glasbena skupina iz Irske, ki igra irske narodne pesmi. Bila je ena najstarej\xc5\xa1ih glasbenih skupin na svetu._NEWLINE_Vse se je za\xc4\x8delo v neki sobici O'Donoghue's Puba v Merrion Rowu leta 1961. Ronnie Drew (pevec in kitarist) se je vrnil iz \xc5\xa0panije, kjer je u\xc4\x8dil angle\xc5\xa1\xc4\x8dino in se sre\xc4\x8dal z Lukeom Kellyjem (pevec in igralec na petstrunski bend\xc5\xbeo), Barneyem McKenno (pevec, tenor bend\xc5\xbeo, mandolina in melodeon) in Ciar\xc3\xa1nom Bourkeom (pevec, kitarist, pi\xc5\xa1\xc4\x8dal, orglice). Leta 1964 se jim je pridru\xc5\xbeil \xc5\xa1e violinist (igra tudi kovinsko pi\xc5\xa1\xc4\x8dal) John Sheahan._NEWLINE_Prvotno so se imenovali The Ronnie Drew Ballad Group, a so se na predlog Lukea Kellyja preimenovali v The Dubliners, kakor se imenuje knjiga Jamesa Joycea, tudi pravega Dublin\xc4\x8dana, ki jo je Luke Kelly prebral._NEWLINE_Leta 1963 so se na Edinbur\xc5\xa1kem Festivalu sre\xc4\x8dali z Nathanom Josephom, vodjo Transatlantic Records, s katerim so podpisali pogodbo._NEWLINE_S koncem leta 2012 je po odhodu Johna Sheahana (violina in pi\xc5\xa1\xc4\x8dal), edinega \xc5\xa1e \xc5\xbeive\xc4\x8dega \xc4\x8dlana za\xc4\x8detne zasedbe, skupina po 50-letih delovanja uradno prenehala obstajati.\n_START_SECTION_\nTurneje\n_START_PARAGRAPH_\nLeta 2005 se je pri\xc4\x8dela njihova zadnja, poslovilna turneja, za\xc4\x8deta 8. aprila v Derbyu in se bo kon\xc4\x8dala 3. decembra v Hamburgu. 8. septembra je bil koncert v ljubljanskih Kri\xc5\xbeankah. Z njimi je nastopil tudi slovenski kantavtor Andrej \xc5\xa0ifrer."